32000D0205
L 070/205
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕШЕНИЕ НА СЪВЕТА
от 28 февруари 2000 година
относно сключването на Споразумение под формата на размяна на писма между Европейската общност и Кралство Мароко относно някои изменения на приложения 2, 3, 4 и 6 към Евро-средиземноморското споразумение за асоцииране между Европейските общности и техните държави-членки, от една страна и Кралство Мароко, от друга
(2000/205/ЕО)
СЪВЕТЪТ НА ЕВРОПЕЙСКИЯ СЪЮЗ,
като взе предвид Договора за създаване на Европейската общност, и по-специално член 133, параграф 3 от него, във връзка с член 300, параграф 2, първо изречение,
като взе предвид предложението на Комисията,
като има предвид, че:
(1)
С оглед на изтеклия период от време и настъпилите промени от подписването на Евро-средиземноморското споразумение за асоцииране между Европейските общности и техните държави-членки, от една страна и Кралство Мароко, от друга, на 26 февруари 1996 г. е необходимо да бъдат направени изменения на някои приложения от споразумението.
(2)
Ефектът на тези изменения е насочен към либерализиране на тарифния режим, прилаган от Мароко, по отношение на вноса на индустриални продукти, с произход от Европейската общност.
(3)
Споразумението под формата на размяна на писма, договорено за тази цел между Европейската общност и Кралство Мароко следва да бъде одобрено,
РЕШИ:
Член 1
Одобрява от името на Общността споразумението под формата на размяна на писма между Европейската общност и Кралство Мароко относно някои изменения на приложения 2, 3, 4 и 6 към Евро-средиземноморското споразумение за асоцииране между Европейските общности и техните държави-членки, от една страна и Кралство Мароко,от друга.
Текстът на споразумението е приложен към настоящото решение.
Член 2
Председателят на Съвета е оправомощен да посочи лице, упълномощено да подпише споразумението, от името на Общността.
Съставено в Брюксел на 28 февруари 2000 година.